**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 2 ครั้งที่ 1 ประจำปี 2565**

**วันที่ 28 เดือน มีนาคม พ.ศ.2565**

**ณ ห้องประชุมเทพสิงขร องค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **หมายเหตุ** |
| 1 | นายมีชัย นาเวียง | สมาชิกสภา อบต. หมู่ที่ 5 | ลาป่วย (ติดเชื้อโควิด-19) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นายสุรพล นันทา | เลขานุการนายกองค์การบริหารส่วนตำบล | สุรพล นันทา |
| 4 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 5 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 6 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 7 | นายศุภชัย นาอุดม | ผอ.กองช่าง | ศุภชัย นาอุดม |
| 8 | นายสุวนัย สาวะริพล | ผอ.กองสาธารณสุขฯ | สุวนัย สาวะริพล |
| 9 | นายวิทยา ชาปู่ | นักพัฒนาชุมชน รักษาราชการแทน ผอ.กองสวัสดิการสังคม | วิทยา ชาปู่ |
| 10 | นางพัทธนันท์ ทิพย์จันทร์ | เจ้าพนักงานจัดเก็บรายได้ | พัทธนันท์ ทิพย์จันทร์ |

-2-

**เริ่มประชุมเวลา 09.00 น.**

 เมื่อถึงเวลาประชุม เลขานุการสภาองค์การบริหารส่วนตำบล ได้ตรวจรายมือชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 7 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 10 คน เป็นอันว่าครบองค์ประชุมแล้ว จึงให้สัญญาณเรียกสมาชิกเข้าห้องประชุม โดย นายเดช ติดมา ตำแหน่ง ประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องประธานแจ้งให้ทราบ**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ประจำปี 2565**

 ตามประกาศสภาองค์การบริหารส่วนตำบลนาสิงห์ ลงวันที่ 8 มีนาคม 2565 ได้เรียกประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2565 เป็นเวลา 15 วัน โดยเริ่มตั้งแต่วันที่ 15 มีนาคม 2565 จนถึงวันที่ 29 มีนาคม 2565 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

**1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ครั้งที่ 1 ประจำปี 2565**

 ตามหนังสือที่ บก 77301/ว 004 ลงวันที่ 23 มีนาคม 2565 ได้นัดประชุมสภาองค์การบริหารส่วนตำบล สมัยสามัญ สมัยที่ 2 ครั้งที่ 1 ประจำปี 2565 ในวันที่ 28 มีนาคม 2565 (วันนี้) ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯ ที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมครั้งที่แล้ว**

ประธาน ตามรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 2 ประจำปี 2565 เมื่อวันที่ 11 มกราคม 2565 ที่ผ่านมา ซึ่งคณะกรรมการตรวจรายงานประชุมฯ ได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภา องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 2 ประจำปี 2565 เมื่อวันที่ 11 มกราคม 2565 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

-3-

**ระเบียบวาระที่ 3 เรื่องเสนอเพื่อพิจารณา**

 3.1 ร่างข้อบัญญัติตำบล เรื่อง การบริหารกิจการประปา พ.ศ.2565

ประธาน ในระเบียบวาระนี้ ท่านนายกองค์การบริหารส่วนตำบล ได้ยื่นเรื่องร่างข้อบัญญัติตำบล เรื่อง การบริหารกิจการประปา พ.ศ.2565 ให้สภาฯ ได้พิจารณา ซึ่งมีความสำคัญต่อพี่น้องประชาชนของเรา และเพื่อให้เกิดประสิทธิภาพในการดำเนินงานขององค์การบริหารส่วนตำบล จึงขอให้ท่านสมาชิกสภาฯ ทุกท่าน ช่วยกันพิจารณาร่างข้อบัญญัติเรื่องดังกล่าวนี้ ที่จะได้ช่วยกันพิจารณาในที่ประชุมเป็นลำดับต่อไป

 ก่อนที่ท่านนายกองค์การบริหารส่วนตำบล จะได้เสนอร่างข้อบัญญัติตำบลนั้น ขอให้เลขานุการสภาฯ ได้ชี้แจงกฏหมายที่เกี่ยวข้องและระเบียบขั้นตอนในการพิจารณาข้อบัญญัติตำบลต่อไป

นายกฤษณะ ไกรรัตน์ **พระราชบัญญัติสภาตำบลและองค์การบริหารส่วนตำบล พ.ศ. 2537**

(เลขานุการสภาฯ) **และที่แก้ไขเพิ่มเติมถึง (ฉบับที่ 7) พ.ศ. 2562**

มาตรา **๗๑** องค์การบริหารส่วนตําบลอาจออกข้อบัญญัติองค์การบริหารส่วน ตําบลเพื่อใช้บังคับในเขตองค์การบริหารส่วนตําบลได้เท่าที่ไม่ขัดหรือแย้งต่อกฎหมายเพื่อปฏิบัติการ ให้เป็นไปตามอํานาจหน้าที่ขององค์การบริหารส่วนตําบล หรือเมื่อมีกฎหมายบัญญัติให้องค์การบริหารส่วนตําบลออกข้อบัญญัติหรือให้มีอํานาจออกข้อบัญญัติในการนี้จะกําหนดค่าธรรมเนียมที่จะเรียกเก็บและกําหนดโทษปรับผู้ฝ่าฝืนด้วยก็ได้แต่มิให้กําหนดโทษปรับเกินหนึ่งพันบาท เว้นแต่จะมี กฎหมายบัญญัติไว้เป็นอย่างอื่น

ร่างข้อบัญญัติองค์การบริหารส่วนตําบลจะเสนอได้ก็แต่โดยนายกองค์การบริหารส่วนตําบล หรือสมาชิกสภาองค์การบริหารส่วนตําบล หรือราษฎรในเขตองค์การบริหารส่วนตําบล ตามกฎหมายว่าด้วยการเข้าชื่อเสนอข้อบัญญัติท้องถิ่น

เมื่อสภาองค์การบริหารส่วนตําบลและนายอําเภอให้ความเห็นชอบร่างข้อบัญญัติ องค์การบริหารส่วนตําบลตามวรรคหนึ่งแล้ว ให้นายกองค์การบริหารส่วนตําบลลงชื่อและประกาศเป็นข้อบัญญัติองค์การบริหารส่วนตําบลต่อไป

ในกรณีที่นายอําเภอไม่เห็นชอบด้วยกับร่างข้อบัญญัติองค์การบริหารส่วนตําบลใด ให้ส่งคืนสภาองค์การบริหารส่วนตําบลภายในสิบห้าวันนับแต่วันที่นายอําเภอได้รับร่างข้อบัญญัติ องค์การบริหารส่วนตําบลดังกล่าวเพื่อให้สภาองค์การบริหารส่วนตําบลพิจารณาทบทวนร่างข้อบัญญัติองค์การบริหารส่วนตําบลนั้นใหม่ หากนายอําเภอไม่ส่งร่างข้อบัญญัติองค์การบริหารส่วนตําบลคืนสภาองค์การบริหารส่วนตําบลภายในสิบห้าวันนับแต่วันที่นายอําเภอได้รับร่างข้อบัญญัติ องค์การบริหารส่วนตําบลดังกล่าว ให้ถือว่านายอําเภอเห็นชอบกับร่างข้อบัญญัติองค์การบริหารส่วนตําบลนั้น

เมื่อสภาองค์การบริหารส่วนตําบลพิจารณาทบทวนร่างข้อบัญญัติองค์การบริหาร ส่วนตําบลตามวรรคสี่แล้ว มีมติยืนยันตามร่างข้อบัญญัติองค์การบริหารส่วนตําบลเดิมด้วยคะแนนเสียงไม่น้อยกว่าสองในสามของจํานวนสมาชิกสภาองค์การบริหารส่วนตําบลทั้งหมดเท่าที่มีอยู่ ให้ นายกองค์การบริหารส่วนตําบลลง

-4-

ชื่อและประกาศเป็นข้อบัญญัติองค์การบริหารส่วนตําบลได้โดยไม่ต้องขอความเห็นชอบจากนายอําเภอ แต่ถ้าสภาองค์การบริหารส่วนตําบลไม่ยืนยันภายในสามสิบวัน นับแต่วันที่ได้รับร่างข้อบัญญัติองค์การบริหารส่วนตําบลคืนจากนายอําเภอหรือยืนยันด้วยคะแนน เสียงน้อยกว่าสองในสามของจํานวนสมาชิกสภาองค์การบริหารส่วนตําบลทั้งหมดเท่าที่มีอยู่ ให้ร่าง ข้อบัญญัติองค์การบริหารส่วนตําบลนั้นเป็นอันตกไป

 **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น**

 **พ.ศ.๒๕๔๗ และที่แก้ไขเพิ่มเติมถึง (ฉบับที่ 2) พ.ศ.2554**

 ข้อ **๔๓** ร่างข้อบัญญัติต้องแบ่งเป็นข้อและมีบันทึกดังต่อไปนี้

1. หลักการของร่างข้อบัญญัติ
2. เหตุผลที่เสนอร่างข้อบัญญัติ

 การเสนอร่างข้อบัญญัติให้เป็นไปตามแบบท้ายระเบียบนี้

 เมื่อประธานสภาท้องถิ่นได้รับญัตติร่างข้อบัญญัติที่เสนอมาและตรวจแล้วเห็นว่า

ถูกต้อง ให้ส่งสำเนาแก่สมาชิกสภาท้องถิ่นล่วงหน้าไม่น้อยกว่าสามวันก่อนวัน

ประชุม เว้นแต่เป็นการประชุมอันรีบด่วน แต่ไม่ให้น้อยกว่ายี่สิบสี่ชั่วโมงก่อน

กำหนดเวลานัดประชุม ถ้าตรวจแล้วเห็นว่าไม่ถูกต้องให้แจ้งผู้เสนอทราบภายใน

เจ็ดวันนับแต่วันที่ได้รับญัตตินั้น เว้นแต่เป็นญัตติร่างข้อบัญญัติเกี่ยวด้วยการเงินที่

ไม่มีคำรับรองของผู้บริหารท้องถิ่น ให้ประธานสภาท้องถิ่นส่งร่างข้อบัญญัติ

ดังกล่าวไปยังผู้บริหารท้องถิ่น เพื่อพิจารณาให้คำรับรอง หากผู้บริหารท้องถิ่นไม่

แจ้งผลการพิจารณาให้คำรับรองให้ทราบภายในสามสิบวันนับแต่วันที่ได้รับร่าง

ข้อบัญญัติดังกล่าวจากประธานสภาท้องถิ่น ให้ประธานสภาท้องถิ่นแจ้งให้ผู้เสนอ

ทราบโดยเร็ว

 สำหรับองค์กรปกครองท้องถิ่นซึ่งได้ออกข้อบัญญัติท้องถิ่นชั่วคราว ต้องนำเสนอ

ข้อบัญญัติท้องถิ่นชั่วคราวนั้นเข้าระเบียบวาระก่อนร่างข้อบัญญัติอื่น

ข้อ **๔๕** ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดก็ได้

 ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่น

จำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้

เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาใน

วาระที่สองนั้น ให้ที่ประชุมสภาท้องถิ่นเป็นกรรมการแปรญัตติเต็มสภา โดยให้

ประธานที่ประชุมเป็นประธานคณะกรรมการแปรญัตติ

ข้อ **๔๖** คําอนุมัติหรือไม่อนุมัติร่างข้อบัญญัติท้องถิ่นชั่วคราว ให้ทําเป็นร่างข้อบัญญัติ อนุมัติให้ใช้ข้อบัญญัติชั่วคราว การพิจารณาร่างข้อบัญญัติตามวรรคหนึ่ง ให้ดําเนินการเช่นเดียวกับการพิจารณาร่าง ข้อบัญญัติท้องถิ่นที่ไม่ใช่ร่างข้อบัญญัติงบประมาณ

-5-

ประธาน ตามท่านเลขานุการสภาฯได้ชี้แจงข้อกฏหมายและระเบียบที่เกี่ยวข้องไปแล้วนั้น มีสมาชิกสภาฯท่านใดจะซักถามหรือเสนอเรื่องอย่างอื่นหรือไม่

นายนิจมนตรี ทุมจันทร์ กราบเรียนท่านประธานสภาฯ ที่เคารพ กระผม นายนิจมนตรี ทุมจันทร์ สมาชิก

ส.อบต.หมู่ที่ 7 สภาฯ หมู่ที่ 7 ขอเสนอความเห็นว่าให้การพิจารณาร่างข้อบัญญัติตำบลเรื่องการ

(รองประธานสภาฯ) บริหารกิจการประปา พ.ศ.2565 นั้น เป็นเรื่องที่ดีและมีประโยชน์โดยตรงแก่พี่น้องทุกคนในตำบลของเรา ซึ่งท่านสมาชิกสภาฯทุกท่านก็ได้อ่านและศึกษารายละเอียดร่างข้อบัญญัติเรื่องดังกล่าวแล้ว จึงได้นำมาพูดคุยปรึกษากันแล้ว เห็นควรว่าน่าจะพิจารณาร่างข้อบัญญัติโดยเร็ว เพื่อที่จะได้นำไปใช้ให้เกิดประโยชน์กับ

ประชาชนโดยตรง และท่านสมาชิกสภาฯในที่ประชุมมากกว่ากึ่งหนึ่งมีความเห็นว่าให้การพิจารณาร่างข้อบัญญัติเรื่องดังกล่าวนั้น พิจารณาเป็นสามวาระรวดเดียว จึงขอเสนอความเห็นต่อท่านประธานสภาฯ เพื่อพิจารณาดำเนินการต่อไป

ประธาน ขอผู้รับรอง

ที่ประชุม ผู้รับรอง

1. นางสาวแววตา ก้อนบุญใส สมาชิกสภา อบต. หมู่ที่ 2
2. นายจันทร์ศรี คำโคตร สมาชิกสภา อบต. หมู่ที่ 4

ประธาน ตามที่ท่านนิจมนตรี ทุมจันทร์ สมาชิกสภาฯ หมู่ที่ 7 ได้เสนอเรื่องต่อที่ประชุมให้การพิจารณาร่างข้อบัญญัติเรื่อง การบริหารกิจการประปา พ.ศ.2565 เป็นสามวาระรวดเดียว และต้องมีท่านสมาชิกสภาฯ ในที่ประชุมเกินกว่ากึ่งหนึ่งเห็นด้วยนั้น ขอให้ท่านสมาชิกสภาฯ แจ้งชื่อให้ที่ประชุมได้รับทราบด้วย

 ๑. นายกฤษณะ ไกรรัตน์ สมาชิกสภา อบต. หมู่ที่ 1

 ๒. นางสาวแววตา ก้อนบุญใส สมาชิกสภา อบต. หมู่ที่ 2

 ๓. นายแทน ไกรรัตน์ สมาชิกสภา อบต. หมู่ที่ 3

๔. นายจันทร์ศรี คำโคตร สมาชิกสภา อบต. หมู่ที่ 4

๕. นายนิจมนตรี ทุมจันทร์ สมาชิกสภา อบต. หมู่ที่ 7

๖. นายจิตรกร จันสี สมาชิกสภา อบต. หมู่ที่ 8

สรุปได้ว่ามีผู้เสนอให้การพิจารณาร่างข้อบัญญัติตำบลเรื่อง การบริหารกิจการประปา พ.ศ.2565 เป็นสามวาระรวดเดียว จำนวน 6 ท่าน เป็นไปตามระเบียบฯ การประชุม ในลำดับต่อไปจะขอให้ที่ประชุมได้พิจารณาลงมติว่าจะอนุมัติให้พิจารณาสามวาระรวดเดียวหรือไม่

ท่านสมาชิกสภาฯ ท่านใดอนุมัติให้พิจารณาร่างข้อบัญญัติตำบล เรื่อง การบริหารกิจการประปา พ.ศ.2565 เป็นสามวาระรวดเดียด กรุณาลงมติ

ที่ประชุม มีมติ อนุมัติ จำนวน 6 เสียง

ประธาน ท่านสมาชิกสภาฯ ท่านใดไม่อนุมัติให้พิจารณาร่างข้อบัญญัติตำบลเรื่อง การบริหารกิจการประปา พ.ศ.2565 เป็นสามวาระรวดเดียว กรุณาลงมติ

ที่ประชุม ไม่มี และงดออกเสียง ๑ เสียง (นายเดช ติดมา ตำแหน่ง ประธานสภาฯ)

ประธาน สรุปที่ประชุมมีมติเอกฉันท์ ให้พิจารณาร่างข้อบัญญัติตำบลเรื่อง การบริหารกิจการประปา พ.ศ.2565 เป็นสามวาระรวดเดียว

-6-

ประธาน ขอเชิญท่านนายกองค์การบริหารส่วนตำบลได้เสนอเรื่องการพิจารณาร่าง

ข้อบัญญัติตำบล เรื่อง การบริหารกิจการประปา พ.ศ.2565 เพื่อให้ที่ประชุมได้พิจารณาตามวาระต่อไป

นายประหยัด จะหลาบหลอง กราบเรียนท่านประธานสภาฯ และท่านสมาชิกสภาฯ ทุกท่าน กระผม นาย

นายก อบต. ประหยัด จะหลาบหลอง นายกองค์การบริหารส่วนตำบล ขอเสนอเรื่องการ

 พิจารณาร่างข้อบัญญัติตำบลเรื่อง การบริหารกิจการประปา พ.ศ.2565 เนื่องจากในปัจจุบันตำบลของเรายังไม่ได้ประกาศใช้ข้อบัญญัติตำบลในหลายเรื่อง ซึ่งมีความจำเป็นและส่งผลกระทบถึงพี่น้องประชาชนทุกหมู่บ้านโดยตรง และยังมีนโยบายของรัฐบาลที่จะต้องให้องค์กรปกครองส่วนท้องถิ่นออกข้อบัญญัติตำบล เพื่อดูแลประชาชนในหลายๆ ด้าน เช่น โครงสร้างพื้นฐาน ด้านสาธารณสุข ด้านสิ่งแวดล้อม เป็นต้น ดังนั้นจึงมีเหตุผลความจำเป็นที่จะต้องเสนอร่างข้อบัญญัติตำบลเรื่อง การบริหารกิจการประปา พ.ศ.2565 เพื่อให้สภาฯได้พิจารณาเห็นชอบ

 **บันทึกหลักการและเหตุผลประกอบร่างข้อบัญญัติองค์การบริหารส่วนตำบล**

 **นาสิงห์ เรื่อง การบริหารกิจการประปา พ.ศ.2565**

เพื่อให้มีข้อบัญญัติองค์การบริหารส่วนตำบลนาสิงห์ เรื่อง การบริหารกิจการประปา พ.ศ.2565 ให้มีความสมบูรณ์ เกิดความคล่องตัว เกิดประสิทธิภาพในการดำเนินงาน จึงเสนอร่างข้อบัญญัติองค์การบริหารส่วนตำบลนาสิงห์ เรื่อง การบริหารกิจการประปา พ.ศ.2565 ต่อสภาองค์การบริหารส่วนตำบลนาสิงห์และนายอำเภอศรีวิไล เพื่อพิจารณาให้ความเห็นชอบแล้วประกาศใช้เป็นข้อบัญญัติต่อไป เนื่องจาก ข้อบัญญัติองค์การบริหารส่วนตำบลนาสิงห์ เรื่อง การบริหารกิจการประปา พ.ศ. 2465 ที่บังคับใช้อยู่ในปัจจุบัน ไม่ครอบคลุมการปฏิบัติงานด้านการประปาขององค์การบริหารส่วนตำบลนาสิงห์ ก่อให้เกิดปัญหาในการปฏิบัติงานของเจ้าหน้าที่และผู้ที่เกี่ยวข้อง จำเป็นต้องแก้ไขใหม่ เพื่อให้เกิดความคล่องตัว เกิดประสิทธิภาพในการดำเนินงานและเพื่อให้การดำเนินการกิจการประปาขององค์การบริหารส่วนตำบลนาสิงห์เป็นไปด้วยความเรียบร้อย ทางผู้บริหารจึงได้ตราร่างข้อบัญญัตินี้ขึ้น (รายละเอียดตามเอกสาร)

ประธาน ตามที่ท่าน นายก อบต. ได้เสนอญัตติ เรื่อง พิจารณาร่างข้อบัญญัติตำบลเรื่อง การบริหารกิจการประปา พ.ศ. 2465 ไปแล้วนั้น มีสมาชิกสภาท่านใดจะขออภิปรายทั่วไปก่อนที่จะมีการลงมติ ในวาระที่ ๑ ขอเชิญครับ

ที่ประชุม ไม่มี

ประธาน เมื่อไม่มีสมาชิกท่านใดขออภิปรายทั่วไป ในลำดับต่อไปจะเป็นการพิจารณาลงมติ ร่างข้อบัญญัติตำบลเรื่อง การบริหารกิจการประปา พ.ศ. 2465 ในวาระที่ ๑ รับหลักการ

 **วาระที่ 1 (ขั้นรับหลักการ)**

ในลำดับต่อไป เป็นการพิจารณาในวาระที่ 1 รับหลักการ ขอให้เลขานุการสภาฯ ได้ชี้แจงกฏหมายที่เกี่ยวข้อง

-7-

นายกฤษณะ ไกรรัตน์ **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น**

(เลขานุการสภาฯ) **พ.ศ.๒๕๔๗ และที่แก้ไขเพิ่มเติมถึง (ฉบับที่ 2) พ.ศ.2554**

 **ข้อ 47 กำหนดว่า** ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่น จะให้คณะกรรมการสภาท้องถิ่นพิจารณาก่อนรับหลักการก็ได้

 **ข้อ 48 กำหนดว่า** ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ 12 แห่งระเบียบนี้มาใช้โดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

 ให้ประธานท้องถิ่นทำหนังสือแจ้งมติของสภาท้องถิ่นมีมติไม่รับหลักการแห่งร่างข้อบัญญัติงบประมาณให้ผู้บริหารทราบในวันถัดจากวันที่สภาท้องถิ่นมีมติไม่รับหลักการ

 ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติ ตามวรรคหนึ่งให้สภาท้องถิ่นนำเข้าพิจารณาในวาระที่สองและวาระที่สาม ตามลำดับ

ประธาน ที่ประชุมท่านสมาชิกสภาฯ ท่านใดเห็นควรรับหลักการร่างข้อบัญญัติตำบลเรื่องดังกล่าว กรุณาลงมติ

ที่ประชุม มีมติรับหลักการ 6 เสียง

ประธาน ในที่ประชุม ท่านสมาชิกสภาฯ ท่านใดไม่รับหลักการร่างข้อบัญญัติตำบลเรื่อง การบริหารกิจการประปา พ.ศ.2565 กรุณาลงมติ

ที่ประชุม ไม่มี และงดออกเสียง ๑ เสียง (นายเดช ติดมา ตำแหน่ง ประธานสภาฯ)

 **วาระที่ ๒ แปรญัตติ**

ประธาน ในลำดับต่อไปจะเป็นการพิจารณาร่างข้อบัญญัติตำบล ในวาระที่ ๒ แปรญัตติ ขอให้เลขานุการสภาฯ ได้ชี้แจงกฏหมายที่เกี่ยวข้อง

นายกฤษณะ ไกรรัตน์ **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น**

(เลขานุการสภาฯ) **พ.ศ.๒๕๔๗ และที่แก้ไขเพิ่มเติมถึง (ฉบับที่ 2) พ.ศ.2554**

 ข้อ **๔๙** วรรคสาม ในการพิจารณาร่างข้อบัญญัติวาระที่สอง กรณีการพิจารณา

สามวาระรวดเดียว ผู้แปรญัตติอาจเสนอคำแปรญัตติด้วยวาจาได้

-8-

**ข้อ ๕๑** ในการพิจารณาร่างข้อบัญญัติวาระที่สอง ให้ปรึกษาเรียงตามลําดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคําแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

 ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสําคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติ พิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะ พิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

 ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดําเนินการตามความในวรรคสามก็ได้

ประธาน การพิจารณาในวาระที่ ๒ นี้ ให้ที่ประชุมสภาท้องถิ่นเป็นกรรมการแปรญัตติเต็ม สภา โดยประธานสภาเป็นประธานคณะกรรมการแปรญัตติ สมาชิกสภาทุกท่าน

รับทราบ

ที่ประชุม รับทราบ

ประธาน ที่ประชุม ท่านสมาชิกสภาฯ ท่านใด จะขอแปรญัตติร่างข้อบัญญัติ ขอเชิญทุกท่าน

นายจิตรกร จันสี กราบเรียนท่านประธานสภาฯ ที่เคารพ กระผม นายจิตรกร จันสี สมาชิกสภาฯ

สมาชิกสภา อบต. สภาฯ หมู่ที่ 8 ขอแปรญัตติเรื่องข้อกำหนดอัตราค่าน้ำประปา ข้อ 1. อัตราค่าน้ำประปา ลูกบาศก์เมตรละ 5 บาท ปรับลดเหลือลูกบาศก์เมตรละ 4 บาท เนื่องจากเห็นว่าคุณภาพน้ำประปายังไม่ดีเท่าที่ควรครับ

นายนิจมนตรี ทุมจันทร์ กราบเรียนท่านประธานสภาฯ ที่เคารพ กระผม นายนิจมนตรี ทุมจันทร์ สมาชิก

สมาชิกสภา อบต. สภาฯ หมู่ที่ 7 กระผมมีความคิดเห็นว่าหากปรับลดอัตราค่าน้ำเหลือลูกบาศก์เมตรละ 4 บาท ทางองค์การบริหารส่วนตำบลจะไม่สามารถแบกรับภาระค่าใช้จ่ายในการดำเนินงานกิจการประปาได้ เห็นควรให้คงอัตราค่าน้ำประปาที่ลูกบาศก์เมตรละ 5 บาท เหมือนเดิมครับ

ประธาน ขอที่ประชุมออกเสียงลงคะแนนโดยการยกมือ ท่านใดเห็นควรให้คงอัตราค่าน้ำประปาที่ลูกบาศก์เมตรละ 5 บาท ตามร่างเดิมครับ

ที่ประชุม เห็นควรให้คงอัตราค่าน้ำประปาที่ลูกบาศก์เมตรละ 5 บาท ตามร่างเดิม

1. นายกฤษณะ ไกรรัตน์ สมาชิกสภา อบต. หมู่ที่ 1
2. นายแทน ไกรรัตน์ สมาชิกสภา อบต. หมู่ที่ 3
3. นายนิจมนตรี ทุมจันทร์ สมาชิกสภา อบต. หมู่ที่ 7

ประธาน ขอที่ประชุมออกเสียงลงคะแนนโดยการยกมือ ท่านใดเห็นควรให้ปรับลดอัตรค่า

 น้ำประปา เหลือลูกบาศก์เมตรละ 4 บาท

ที่ประชุม เห็นควรให้ปรับลดอัตรค่าน้ำประปา เหลือลูกบาศก์เมตรละ 4 บาท

1. นางสาวแววตา ก้อนบุญใส สมาชิกสภา อบต. หมู่ที่ 2
2. นายจันทร์ศรี คำโคตร สมาชิกสภา อบต. หมู่ที่ 4
3. นายจิตรกร จันสี สมาชิกสภา อบต. หมู่ที่ 8

-9-

มติที่ประชุม มีมติเห็นชอบร่างเดิม 3 เสียง ไม่เห็นชอบ 3 เสียง

นายกฤษณะ ไกรรัตน์ **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น**

เลขานุการสภาฯ **พ.ศ.๒๕๔๗ และที่แก้ไขเพิ่มเติมถึง (ฉบับที่ 2) พ.ศ.2554**

 ข้อ **๘๖** การลงมติให้ถือเสียงข้างมากเป็นเกณฑ์ เว้นแต่มีกฎหมายบัญญัติเป็นอย่างอื่น

ในกรณีที่มีคะแนนเสียงเท่ากันไม่ว่าจะเป็นการออกเสียงลงคะแนนเปิดเผยหรือออกเสียงลงคะแนนลับ ให้ประธานที่ประชุมออกเสียงเพิ่มขึ้นอีกเสียงหนึ่งโดยเปิดเผยเป็นเสียงชี้ขาด และประธานที่ประชุมจะให้เหตุผลด้วยหรือไม่ก็ได้

ประธาน กระผมขอออกเสียงลงคะแนนให้คงอัตราค่าน้ำประปาที่ลูกบาศก์เมตรละ 5 บาท ตามร่างเดิมครับ

มติที่ประชุม คะแนนเสียงส่วนมากมีมติเห็นชอบให้คงอัตราค่าน้ำประปาที่ลูกบาศก์เมตรละ 5 บาท ตามร่างเดิม

ประธาน ที่ประชุม ท่านสมาชิกสภาฯ ท่านใด จะขอแปรญัตติร่างข้อบัญญัติเพิ่มเติมหรือไม่ ขอเชิญทุกท่าน

ที่ประชุม ไม่มีสมาชิกสภาฯ ขอเสนอแปรญัตติร่างข้อบัญญัติตำบลเพิ่มเติม

ประธาน ในการประชุมพิจารณาวาระที่ ๒ แปรญัตติ ที่ประชุมไม่มีสมาชิกสภาฯท่านใดขอเสนอแปรญัตติเพิ่มเติม ลำดับต่อไปจะเป็นการพิจารณาร่างข้อบัญญัติตำบล ในวาระที่ ๓ การลงมติ

 **วาระที่ ๓ การลงมติ**

ประธาน การประชุมในวาระที่ ๓ การลงมติ จะไม่มีการอภิปราย และในการพิจารณาให้ที่ประชุมสภาฯ ลงมติว่าจะให้ร่างข้อบัญญัติตำบล ตราเป็นข้อบัญญัติตำบลหรือไม่

ขอให้เลขานุการสภาฯ ได้ชี้แจงกฏหมายที่เกี่ยวข้อง

นายกฤษณะ ไกรรัตน์ **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น**

เลขานุการสภาฯ **พ.ศ.๒๕๔๗ และที่แก้ไขเพิ่มเติมถึง (ฉบับที่ 2) พ.ศ.2554**

ข้อ **๕๒** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

ข้อ **๕๓** ญัตติร่างข้อบัญญัติใดซึ่งที่ประชุมสภาท้องถิ่นได้ลงมติไม่รับหลักการตามความในข้อ ๔๗ หรือลงมติไม่ให้ตราเป็นข้อบัญญัติตามความในข้อ ๕๒ ให้ถือว่าร่างข้อบัญญัตินั้นเป็นอันตกไปเว้นแต่กฎหมายจะกําหนดไว้เป็นอย่างอื่น

ห้ามเสนอญัตติร่างข้อบัญญัติที่มีหลักการอย่างเดียวกันกับร่างข้อบัญญัติที่ตกไปตามวรรค หนึ่งในสมัยประชุมนั้นอีก เว้นแต่ประธานสภาท้องถิ่นจะอนุญาตเมื่อเหตุการณ์ได้เปลี่ยนแปลงไป

ความในวรรคหนึ่งและวรรคสองให้ใช้แก่ญัตติเกี่ยวกับกิจการของสภาท้องถิ่นด้วยโดยอนุโลม

ที่ประชุม รับทราบ

-10-

ประธาน ที่ประชุม ท่านสมาชิกสภาฯ ท่านใดเห็นควรให้ร่างข้อบัญญัติ เรื่อง การบริหารกิจการประปา พ.ศ.2565 ตราเป็นข้อบัญญัติ กรุณาลงมติ

ที่ประชุม มีมติเห็นชอบร่างข้อบัญญัติ ด้วยมติ 6 เสียง

ประธาน ที่ประชุม ท่านสมาชิกสภาฯ ท่านใดไม่ให้ตราเป็นข้อบัญญัติ กรุณาลงมติ

ที่ประชุม ไม่มี และงดออกเสียง ๑ เสียง (นายเดช ติดมา ตำแหน่ง ประธานสภาฯ)

ประธาน สรุปที่ประชุมมีมติ เอกฉันท์ 6 เสียง ให้ตราร่างข้อบัญญัติเรื่อง การบริหารกิจการประปา พ.ศ.2565 เป็นข้อบัญญัติตำบล และเมื่อเสร็จสิ้นขั้นตอนการพิจารณาของสภาฯ ไปแล้ว ก็จะได้นำข้อบัญญัติเรื่องดังกล่าวเสนอต่อนายอำเภอศรีวิไล เพื่อพิจารณาให้ความเห็นชอบและประกาศใช้ข้อบัญญัติตำบล ต่อไป

ที่ประชุม รับทราบ

นายประหยัด จะหลาบหลอง ขอขอบคุณท่านสมาชิกสภาฯและผู้ที่เกี่ยวข้องทุกท่าน ที่ให้ความสำคัญและ

นายก อบต. เห็นชอบให้ร่างข้อบัญญัติตำบลเรื่อง การบริหารกิจการประปา พ.ศ.2565

 ซึ่งเป็นเรื่องที่ดีและมีประโยชน์โดยตรงต่อพี่น้องชาวตำบลนาสิงห์ทุกคนต่อไป

**3.2 การขออนุมัติโอนงบประมาณ ครั้งที่ 3 ประจำปีงบประมาณ พ.ศ. 2565**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

นายกฤษณะ ไกรรัตน์ **ข้อกฎหมาย/ระเบียบที่เกี่ยวข้อง**

เลขานุการสภาฯ **ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน**

**ท้องถิ่น พ.ศ.2563**

 ข้อ 27 กำหนดว่า การโอนเงินงบประมาณรายจ่ายในงบลงทุน โดยการโอนเพิ่ม

 โอนลด ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็น

รายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญ นายกองค์การบริหารส่วนตำบล ชี้แจงการขออนุมัติโอนเงินงบประมาณ ครั้งที่ 3 ประจำปีงบประมาณ พ.ศ.2565

นายประหยัด จะหลาบหลอง เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กร

นายก อบต. ปกครองส่วนท้องถิ่น พ.ศ. 2563 ข้อ 27 จึงขอโอนงบประมาณฯ ดังนี้

 **โอนเพิ่ม**

ตามข้อบัญญัติงบประมาณรายจ่ายประจำปีงบประมาณ พ.ศ.๒๕๖๕ แผนงานอุตสาหกรรมและการโยธา ค่าที่ดินและสิ่งปลูกสร้าง ค่าปรับปรุงที่ดินและสิ่งก่อสร้าง โครงการปรับปรุงรางระบายน้ำ หมู่ที่ ๑,๒,๓,๕,๖,๘ จำนวน ๑๔๕,๐๐๐.-บาท เพื่อจ่ายเป็นค่าปรับปรุงซ่อมแซมรางระบายน้ำ จำนวน ๑๐ แห่ง รายละเอียดตามแบบแปลนที่ อบต.นาสิงห์ กำหนด พร้อมป้ายบอกโครงการจำนวน ๑ ป้าย งบประมาณคงเหลือก่อนโอน จำนวน ๑๔๕,๐๐๐.- บาท ขออนุมัติโอนเพิ่ม จำนวน ๕๐,๐๐๐.- บาท งบประมาณคงเหลือหลังโอน จำนวน ๑๙๕,๐๐๐.- บาท

-11-

 - เป็นไปตามแผนพัฒนาท้องถิ่น (พ.ศ.๒๕๖๑ - ๒๕๖๕) หน้า ๘๔ ลำดับที่ ๓๘

 - พื้นที่ดำเนินการ หมู่ที่ ๑,๒,๓,๕,๖,๘

**โอนลด**

ตามข้อบัญญัติงบประมาณรายจ่ายประจำปี ๒๕๖5 แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบบุคลากร หมวดเงินเดือน(ฝ่ายประจำ) ประเภทเงินเดือนข้าราชการ หรือพนักงานส่วนท้องถิ่น ตั้งไว้ 1,0๐๐,๐๐๐.-บาท เพื่อจ่ายเป็นเงินเดือนพนักงานส่วนตำบล และเงินปรับปรุงประจำปีของพนักงานส่วนตำบลงบประมาณคงเหลือก่อนโอน จำนวน ๖๓๖,๒๘๐.- บาท ขออนุมัติโอนลด จำนวน ๕๐,๐๐๐.- บาท งบประมาณคงเหลือหลังโอน จำนวน ๕๘๖,๒๘๐.- บาท

มติที่ประชุม เห็นชอบ

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นายจันทร์ศรี คำโคตร ขอฝากถึงกองช่าง ก่อนผู้รับจ้างเข้าดำเนินงานโครงการก่อสร้าง อยากให้ทาง

สมาชิกสภา อบต. เจ้าหน้าที่แจ้งทางสมาชิกสภาฯ ก่อน เพื่อให้ทางสมาชิกสภาฯ แจ้งกับทางชาวบ้านในพื้นที่ที่อาจได้รับผลกระทบจากโครงการทราบก่อน เช่น โครงการซ่อมแซมถนนลูกรัง มีการวางดินเป็นกองๆ ทำให้ชาวบ้านสัญจรลำบากมากครับ

นายกฤษณะ ไกรรัตน์ สอบถามกองช่างครับ ทางชาวบ้านจะสามารถใช้น้ำที่ทางกรมทรัพยากรน้ำ

สมาชิกสภา อบต. ดำเนินการโครงการไว้ได้เมื่อไหร่ครับ

นายศุภชัย นาอุดม 1. ขอชี้แจงในส่วนเรื่องน้ำประปาที่ทางองค์การบริหารส่วนตำบลนาสิงห์จัดทำ

 ผอ.กองช่าง ข้อบัญญัติตำบลขึ้นนั้น เรื่องคุณภาพน้ำทางเราจะพัฒนาให้มีคุณภาพดีขึ้นกว่าเดิม

 2. ในส่วนของน้ำที่กรมทรัพยากรน้ำได้ติดตั้งจุดให้บริการไว้แล้วนั้น สามารถใช้

ในน้ำใช้ได้แล้วนะครับ ส่วนน้ำดื่มยังไม่สามารถให้บริการได้ เนื่องจากมีค่าใช้จ่ายในการผลิตค่อนข้างมาก ต้องผ่านการประชุมร่วมกันกับส่วนที่เกี่ยวข้องในเรื่องต้นทุนการผลิต กระบวนการผลิต รวมทั้งการจัดเก็บอัตราค่าบริการน้ำดื่มด้วยครับ

นายนิจมนตรี ทุมจันทร์ สอบถามเรื่องน้ำของกรมทรัพยากรน้ำเพิ่มเติมครับ ไม่ทราบว่าเราสามารถเปลี่ยน

สมาชิกสภาฯ ท่อเมนเชื่อมต่อเข้ากับท่อเมนประปาของหมู่ที่ 1 และหมู่ที่ 7 ได้หรือไม่ ระยะทางประมาณ 800 เมตร เพื่อให้น้ำไหลแรงขึ้นครับ

นายประหยัด จะหลาบหลอง 1. เรื่องโครงการซ่อมแซมถนนลูกรังที่มีการวางกองดินทำให้ชาวบ้านได้รับความ

นายก อบต. เดือดร้อนนั้น ทางเจ้าหน้าที่จะพิจารณาหาแนวทางแก้ไขต่อไป

 2. เรื่องน้ำของกรมทรัพยากรน้ำที่ต้องการเชื่อมต่อท่อเมนประปาเข้า หมู่ที่ 1 และหมู่ที่ 7 นั้น ในปีนี้ทางองค์การบริหารส่วนตำบลไม่มีงบประมาณในการดำเนินงาน

-12-

 ต้องนำเรื่องเข้าบรรจุในแผนก่อน ซึ่งรวมไปถึงเรื่องอื่นๆ ปัญหาอื่นๆ ด้วย ที่ทุกท่านต้องช่วยกันในการพิจารณา รวบรวมปัญหาและแนวทางการแก้ไขปัญหา

 ด้วยกัน ส่วนที่เป็นน้ำดื่ม (น้ำแร่) ที่ถามมานั้น ต้องผ่านการประชุมหารือหาแนวทางร่วมกันในเรื่องวัสดุอุปกรณ์ กระบวนการต่างๆ ค่าธรรมเนียม ก่อน

นางสาวแววตา ก้อนบุญใส อยากให้กองช่างเข้าแก้ไขรางระบายน้ำหน้าบ้านนางศรีสมร บุดสา ตรงจุดที่เป็น

สมาชิกสภา อบต. รางระบายน้ำลงทุ่งนา เนื่องจากนายกอบแก้ว ศรีทองได้นำดินเข้ามาถมหน้าบ้าน ทำให้มีดินขวางทางรางระบายน้ำ น้ำระบายไม่ได้

นายแทน ไกรรัตน์ 1. ขอสอบถาม ขั้นตอนในการวางท่อประปา หมู่ที่ 3 ไปถึงไหนแล้ว ชาวบ้านกลัว

สมาชิกสภา อบต. ว่าจะดำเนินการเสร็จไม่ทันกับฤดูทำนาที่จะมาถึง

 2. อยากทราบข้อมูลเรื่องลานยาง มีการจัดเก็บภาษีหรือไม่/ การบริหารจัดการเรื่องกลิ่นยาง มีมาตรการอย่างไร/ การขออนุญาตจัดตั้งลานยาง ใครเป็นผู้มีอำนาจอนุญาต

นายสมศักดิ์ ทองอุ่น ขออนุญาตตอบเรื่องการวางท่อประปา หมู่ที่ 3 คาดว่าทางผู้รับจ้างจะเข้า

รองนายก อบต. ดำเนินการภายในสัปดาห์หน้า ให้แจ้งชาวบ้านได้เลยครับ

นางสาววันเพ็ญ ฉั่นพัฒนาพงศ์ ขอตอบเรื่องลานยาง ในการจัดตั้งลานยาง ต้องเข้ามาขออนุญาตจากนายก อบต.

ปลัด อบต. ก่อน จากนั้นทางช่างจะเข้าไปตรวจสอบพื้นที่ว่ามีความเหมาะสมหรือไม่ ใกล้ชุมชนหรือไม่ และมีการจัดเก็บภาษีรายได้จากเจ้าของลานยาง ส่วนเรื่องกลิ่นยาง

 เจ้าของลานยางต้องดำเนินการทำบ่อดัก หากมีปัญหาเกิดขึ้น ทาง อบต.จะตั้งคณะกรรมการร่วมกับอำเภอ/สาธารณสุขอำเภอ/ผู้ใหญ่บ้าน เพื่อเข้าไปตรวจสอบพร้อมหาแนวทางแก้ไขและรายงานต่อนายอำเภอต่อไป

นายประหยัด จะหลาบหลอง หากชาวบ้านต้องการร้องเรียนลานยางที่มีปัญหากลิ่นหรือผลกระทบด้านอื่น

นายก อบต. อยากให้ชาวบ้านร่วมกันลงรายชื่อกันและแจ้งเรื่องมายัง อบต. เพื่อดำเนินการตามขั้นตอนที่ปลัดฯ แจ้งต่อไปครับ

นายนิจมนตรี ทุมจันทร์ ขอฝากเรื่องรางระบายน้ำหน้าบ้านรองนายกฯ ดวงเดือน รางทั้งสองด้านมีความ

สมาชิกสภา อบต. ลาดเอียงไม่เสมอกัน ขอให้ช่างเข้าไปดำเนินการแก้ไขด้วยครับ

นางสาววันเพ็ญ ฉั่นพัฒนาพงศ์ ขอแจ้งเรื่องโครงการสืบสานประเพณีรดน้ำขอพรผู้สูงอายุ ปีนี้ไม่จัดนะคะ

ปลัด อบต. เนื่องจากสถานการณ์การแพร่ระบาดของโควิด-19 ที่เกิดขึ้นในช่วงนี้ค่ะ

ประธาน เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 14.30 น.**

 (ลงชื่อ) ผู้บันทึกรายงานการประชุม

 (นายกฤษณะ ไกรรัตน์)

 เลขานุการสภาองค์การบริหารส่วนตำบลนาสิงห์

-13-

 (ลงชื่อ) ประธานกรรมการตรวจสอบรายงานการประชุม

 ( นายมีชัย นาเวียง )

 (ลงชื่อ) กรรมการตรวจสอบรายงานการประชุม

 ( นายแทน ไกรรัตน์ )

 (ลงชื่อ) กรรมการและเลขานุการตรวจสอบรายงานการประชุม

 ( นายจิตรกร จันสี )

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายเดช ติดมา )

 ประธานสภาองค์การบริหารส่วนตำบลนาสิงห์